Paul McCartney - Vicipéid

# Paul McCartney

### Ón Vicipéid, an chiclipéid shaor.

Is ceoltóir é Sir Paul McCartney (rugadh James Paul McCartney ar 18 Iúil, 1942 i Learpholl, Sasana). Ba é McCartney amhránaí, cumadóir agus dord-ghiotáraí i mbanna rac-cheoil The Beatles, ó 1960 go dtí 1970. Deirtear gurb é McCartney ceannrodaí an dhoird-ghiotáir sa rac cheol agus go bhfuil sé ar cheann de na seinnteoirí doird is fearr riamh. Chomh maith leis sin, seinneann sé an phianó agus na drumaí. Le John Lennon agus The Beatles, agus mar ceoltóir ina aonar, scríobh McCartney cuid de na amhráin is cáiliúla riamh.

Paul McCartney i bPáras i rith an Back In The World tour i 2004.

D’fhág McCartney The Beatles i 1970 agus thosaigh sé an banna Wings, lena bhean chéile Linda Eastman. Bhí cáil ag Wings freisin, le h-amhráin Live and Let Die, Band On The Run, Jet agus Mull of Kintyre.

## [athraigh] Saol

Rugadh McCartney i Learpholl i 1942. Banaltra ab ea a mháthair, Mary Mohin McCartney (arbh as Co. Mhuineachain di) agus bhí a athair Jim McCartney ag obair mar cheannaire ar bhanna damhsa. Bhí deartháir amháin aige, Michael, atá bliain amháin níos óige (is ceoltóir é Michael McCartney freisin, úsáideann sé an t-ainm Mike McGear). Baistíodh iad mar Chaitlicigh. D’fhoghlaim McCartney go leor faoi cheol óna athair, agus bhain sé trial as an trumpa a fhoghlaim. Rinne McCartney a dhícheall leis an uirlis seo, ach tar éis tamaill thosaigh sé ag éisteacht le ceol skiffle, agus mar sin thosaigh sé ag seinm an nghiotáir.

Bhí tragóid sa chlann nuair a cailleadh a mháthair ar 31 Deireadh Fómhair, 1956. Ailse cíche cúis a báis. Dídean ab ea ceol do McCartney, rud a bhí coitiant idir é agus John Lennon.

## [athraigh] The Beatles

Ag deireadh na 1950í, bhí McCartney ag scríobh a amhráin féin. Bhí guth maith aige, agus sheinn sé an ghiotár agus an pianó go maith. Bhuail sé le John Lennon i 1957, agus chuaigh sé chun éisteacht le banna Lennon, The Quarrymen. Ar an lá seo, chan McCartney cúpla amhrán nuair a bhí an bhanna ag ullmhú. Coicís ina dhiaidh, d'iarr Lennon ar McCartney teacht isteach sa bhanna freisin. Le cara McCartney, George Harrison, ar an ngiotár eile, Stuart Sutcliffe ar an ndord-ghiotár agus Pete Best ar na drumaí, d'athraigh siad a n-ainm tar éis tamaill go dtí "The Beatles"..

D'fhás McCartney go tapa mar cheoltóir agus mar chumadóir. Bhí páirtíocht iontach aige le Lennon, agus scríobh siad a lán amhráin le chéile. Shuigh siad le chéile, aghaidh ar aghaidh, agus chruthaigh an bheirt acu amhráin nua. Ar dtús scríobhadh "McCartney-Lennon" mar chumadóir ar a n-amhráin, ach tar éis do Lennon a theacht ar ais tar éis saoire lena mbainisteoir, Brian Epstein, dúradh le McCartney go raibh sé seo le n-iompú droim ar ais: Lennon-McCartney. Bhí Lennon ina cheannaire ar an mbanna ar dtús ach ba ghearr gur thóg McCartney a cheannaireacht, go háirid tar éis do Epstein bás a fháil. Ceaptar go dtitfeadh an grúpa ona chéile murach gur stiúir McCartney iad.

Scríobh McCartney an t-amhrán Yesterday, agus ba é an chéad amhrán a bhí déanta ag duine amháin as an mbanna. D'éirigh McCartney lá amháin leis an fonn ina cheann, ach cheap sé ar feadh tamall gurb amhrán eile é. Is é Yesterday an t-amhrán is mo seinm ar an raidió riamh. Ba é McCartney a chóirigh agus a chas ar na lúibeanna go léir atá le cloisint ar amhrán ar chur Lennon focla leis - "Tomorrow Only Knows", piosa atá fós nua-aimseartha sa lá atá inniu ann. Scríobh McCartney píosaí ceoil do dhaoine eile freisin, agus chum sé an ceol don scannán The Family Way, i 1966.

Nuair a fuair bainisteoir an bhanna Brian Epstein bás i 1967, thosaigh Lennon ag cailliúint suime sa bhanna, ach lean McCartney ar aghaidh chomh láidir is riamh. Ba é McCartney an príomh Beatle sa stiúideo, agus chruthaigh sé na coincheapanna Sgt. Pepper's Lonely Hearts Club Band, Magical Mystery Tour, na h-amhráin deireanach ar Abbey Road agus an scannán agus an t-albam Let It Be. Ba é McCartney a dhear go leor de chludachai a n-albaim freisin. Deirtear gurb é McCartney a scríobh an chéad amhrán "Heavy Metal" riamh - "Helter Skelter" atá ar an White Album. Cheap McCartney gurb seans a bhí i Let It Be don bhanna obair le chéile mar a d'oibrigh siad fado sular stop siad ag tabhairt ceolchoirmeacha, ach níor eirigh go maith leo. Bhí suim cáillte ag Lennon sa ghrúpa mar gheall ar a chailín nua Yoko Ono, bhí Ringo traochta don troid ar fad a bhi sa bhanna agus bhí croí Harrison san India. Cheap Harrison freisin go raibh McCartney ag iarraidh é a choinneáil faoi chois sa bhanna agus tharraingíodh se argóintí go minic le McCartney dá mbeadh moltaí ar bith aige dó.

D’fhág Lennon an banna i bhfómhar 1969, agus d'fhógair McCartney ar 10 Aibreán 1970 go raibh an banna críochnaithe.

## [athraigh] Wings

Tar éis do McCartney dhá album a eisiúint mar cheoltóir aonair (McCartney agus Ram)rinne sé cinneadh an banna "Wings" a chur le chéile lena bhean Linda agus le amhránaí na Moody Blues, Denny Laine agus ceoltóiri eile. D'athraigh pearsanra an bhanna seo go minic agus bhí seinnteoir giotáir Éireannach, Henry McCullough mar bhall ar feadh tamaill. Tá a shár-scil giotáir le cloisteáil san amhrán My Love i measc amhráin eile. Bhain an banna seo cáil ollmhor amach agus bhíodar ar cheann de na bannaí is cáiliúla sna 70dí, lena n-albaim Band on the Run agus Venus and Mars ag sroichint barr na gcairteanna ar fud an domhain. Ba é a n-amhrán Mull of Kintyre an singil ba mhó díl i Sasana ar feadh na mblianta fada go dtí go dtáinig Band Aid ar an bhfód. Faoi dheireadh a réim i 1980 bhí beagnach an méid céanna singil #1 ag McCartney agus Wings ná mar a bhí ag John Lennon, George Harrison agus Ringo Starr curtha le chéile. Cé go raibh cuid dá gceol ar chaighdeán nios ísle na mar a bheifear ag súil leis ó McCartney, d'eirigh leis a theacht amach o scáth na mBeatles agus a thaispeaint go raibh sé ar a chumas banna fior cháiliuil a chur le chéile.

## [athraigh] Naisc sheachtracha

- Suíomh oifigiúl

Retrieved from "http://ga.wikipedia.org../../../p/a/u/Paul_McCartney_c886.html"

Catagóirí: Ceoltóirí | The Beatles | Daoine a rugadh i 1942

##### Views

- Alt
- Plé
- Leagan reatha

##### Cuardaigh

##### I dteangacha eile

- العربية
- Беларуская
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Gàidhlig
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Lëtzebuergesch
- Lietuvių
- Македонски
- Nahuatl
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Türkçe
- Tiếng Việt
- 中文
- 粵語